ASWIN
కోహ్లీ అంటే కొన్నిసార్లు భయం
ముంబై: టీమిండియా స్టార్‌ స్పిన్నర్‌ అశ్విన్‌ గాయం కారణంగా తాజా ఐపిఎల్‌ సీజన్‌కు దూరమయ్యాడు. ముంబైలో ఒక ఈవెంట్లో పాల్గొన్న అశ్విన్‌ పలు ఆసక్తి కరమైన విషయాలు వెల్లడించాడు. మాజీ కెప్టెన్‌ ధోని, ప్రస్తుత కెప్టెన్‌ కోహ్లీలలో ఎవరితో ఎక్కువగా కలిసి పోతా రన్న దానిపై స్పందించాడు.కోహ్లీ అంటే తనకు కొన్ని సందర్భాలలో భయమని,ఫీల్డింగ్‌ సెట్‌ చేయడంలో ఇది స్పష్టంగా కనిపిస్తుందన్నాడు. కోహ్లీ చాలా దూకుడుగా వ్యవహరిస్తాడని,కొన్నిసార్లు తన వద్దకు వచ్చి ఫలానా పోజిషన్‌లో ఫీల్డర్‌ను ఎందుకు తీసేశావ్‌ అని ప్రశ్నిం చాడని గుర్తుచేసుకున్నాడు. వ్యక్తిగతంగా గేమ్‌ ఆడుతు న్నట్లు భావిస్తుంటాడు. అయితే తనకు కోహ్లీ, ధోనిలను కాపీకొట్టే ఉద్ధేశం లేదని అశ్విన్‌ వ్యాఖ్యానించాడు. దేశమంతా ధోనినే మరింత కాలం కెప్టెన్‌గా ఉండాలని కోరుకుంటున్నారు. నేను ధోని కెప్టెన్సీలో సుమారు అయిదు సంవత్సరలు ఆడాను.చాలా అనుభవంతో,ఎంతో గొప్పగా నిర్ణయాలు తీసుకుంటాడు. జట్టులో ఆత్మ విశ్వాసాన్ని నింపుతాడు. టాస్‌కు వెళ్లే ముందు జట్టులోకి తీసుకునే ప్లేయర్‌కు తగిన కారణాలు చూపించి సర్థిచెప్పే మనస్థత్వం ధోని సొంతం. ధోనికి ఈ సందర్భంగా ధన్య వాదాలు చెబుతున్నా నన్నాడు. ధోని కెప్టెన్సీలో చెన్నై సూపర్‌ కింగ్స్‌లో ఆడిన అశ్విన్‌,ఆ తరువాత రైజింగ్‌ పుణే సూపర్‌ జెయింట్స్‌ తరపున గత సీజన్‌లో అతడి కెప్టెన్సీలోనే ఆడాడు.పుణేకు ప్రస్తుతం స్టీవ్‌ స్మిత్‌ కెప్టెన్‌గా వ్యవహరిస్తున్నాడు. ==== టి20 చరిత్రలో 10వ ఆటగాడు యువరాజ్‌ హైదరాబాద్‌(స్పోర్ట్స్‌ ప్రతినిధి): టీమిండియా ప్రపంచ కప్‌ల హీరో యువరాజ్‌ సింగ్‌ ఫామ్‌లో ఉంటే ఆపడం ఎవరితరం కాదు.టి20 క్రికెట్‌లోనైతే చిచ్చరపిడుగే.అనవసరంగా తనను కవ్విస్తే ఎలా శిక్షిస్తాడో ఇంగ్లండ్‌ ఆటగాళ్లకు ప్రత్యక్షంగా చూపించాడు.ఆరు బంతులు ఆరు సిక్సర్లుగా బాది నోర్లు మూయించాడు.ఐపిఎల్‌ సన్‌ రైజర్స్‌ హైదరాబాద్‌ తరపున ఆడుతున్న యువరాజ్‌ టి20ల్లో 4 వేలకు పైగా పరుగులు చేసిన పదవ బ్యాట్స్‌మెన్‌.195 టి20ల్లో 26.39 సగటుతో 4,223 పరుగులు చేశాడు.అత్యధిక స్కోరు 83 పరుగులు,ఇక 24 హాఫ్‌ సెంచరీలు చేశాడు. ఐపిఎల్‌లో 109 మ్యాచ్‌లాడి 2,397 పరుగులు సాధించాడు.11 హాఫ్‌ సెంచరీలు చేశాడు.